રાજકોટ શહેરના ઝોન 1 વિસ્તારના 6 પોલીસ સ્ટેશનોના વિવિધ પ્રશ્ને આવેલી અરજીઓના નિકાલ માટે અરજી નિવારણ કેમ્પ યોજવામાં આવ્યો હતો જેમાં 70 અરજદારો ઉપસ્થિત રહ્યા હતા અને મોટાભાગના અરજદારોને સમાધાન થઇ ગયું હતું માત્ર બે જ અરજદારોએ ફરિયાદ નોંધાવી હતી અરજદારોને પોલીસ સ્ટેશન અને સીપી કચેરીના ધક્કા ખાવામાંથી મુક્તિ મળી હતી રાજકોટ શહેરમાં વિવિધ પ્રશ્નોને લઈને લોકો દ્વારા પોલીસ સ્ટેશનમાં અરજી કરવામાં આવતી હોય છે તેઓને જે તે પોલીસ સ્ટેશન સીપી કચેરીએ પોલીસ કમિશ્નર, જે તે વિસ્તારના ડીસીપી અને એસીપી પાસે ન્યાય માટે રજૂઆત કરવા જવું પડતું હોય છે તેઓને એક જ સ્થળે ન્યાય મળી જાય તે માટે પોલીસ કમિશ્નર મનોજ અગ્રવાલ અને જેસીપી ખુર્શીદ અહેમદની સૂચનાથી ઝોન 1 વિસ્તારના 6 પોલીસ સ્ટેશન માટે બી ડિવિઝન પોલીસ સ્ટેશન ખાતે અરજી નિવારણ કેમ્પ યોજવામાં આવ્યો હતો જેમાં ડીસીપી રવિમોહન સૈનીની અધ્યક્ષતામાં આ કેમ્પમાં 6 પોલીસ સ્ટેશનના 70 અરજદારો ઉમટી પડ્યા હતા મોટાભાગના કેસોમાં બંને પક્ષોને સામસામે બેસાડીને સમાધાન કરવામાં આવ્યું હતું જયારે બે બનાવમાં ફરિયાદ નોંધવામાં આવી હતી બી ડિવિઝન પોલીસ સ્ટેશનમાં મારામારી અને અકસ્માતના બે ગુના નોંધવામાં આવ્યા હતા આ કેમ્પ માટે 1 સપ્તાહ પૂર્વે જ તમામ અરજદારોને જાણ કરી દેવામાં આવી હતી ભક્તિનગર, થોરાળા, કુવાડવા, બી ડિવિઝન, આજી ડેમ અને એ ડિવિઝન પોલીસ સ્ટેશનના તમામ પીઆઇ સહિતના અધિકારીઓ ઉપસ્થિત રહ્યા હતા